Red Warszawa

Red Warszawa er et dansk heavy metal-band bestående af "Lækre" Jens (Jens Mondrup) sang, Heavy Henning (Henning Nymand) guitar, Morbus Crohn (Mads Volf-Kjær) slagtøj og My tight ass (Mathias Pedersen) som spiller basguitar live. De spiller, hvad de selv kalder polsk punk med fængende og humoristiske tekster. Bandets navn er sammensat af det danske navn for Polens hovedstad samt betegnelsen for Polens politiske standpunkt på daværende tidspunkt – på engelsk.

Historie

Borupgård Amtsgymnasium og demobånd 
Bandet har eksisteret siden 1987 (eller 1986 -- det står ikke helt klart) og blev grundlagt af Heavy Henning og Lækre Jens, som dengang gik i samme klasse på Borupgaard Amtsgymnasium.

Fra 1988 til 1995 indspillede Red Warszawa tre demobånd, kun afbrudt af et par opløsninger.

Børneradio 

Red Warszawa blev for alvor kendt i Danmark i 1996, da bandet indspillede tre jingles , "Børn er dumme og grimme", "Syd for Sydafrika" (først udgivet på albummet Skal vi lege doktor? som "Syd for Sydafrika") og "Hurra skolen brænder" for DR's Børneradio, hvor "Syd for Sydafrika" (nuværende "Nord for Nordkap") kan findes på cd'en Rimlig rar rimlig rå, der blev udgivet af Børneradio samme år. Alle tre jingles er senere blevet omdannet til regulære sange, som findes på henholdsvis Hævi mætal og hass og Skal vi lege doktor?.

Tekster 

Red Warszawa er kendt i Danmark for at skrive tekster, som er meget politisk ukorrekte. Mange af teksterne omhandler bl.a. alkoholikere og homoseksuelle. I teksterne beskriver de ofte sig selv som drankere, homoseksuelle eller lavtlønnede mennesker, der ikke kan klare at være gift.

Red Warszawa har også skrevet mange sange, hvis tekster er humoristiske fortolkninger af ældre udtryk, deriblandt udtrykket strandvasker (findes på Skal vi lege doktor?). De senere album har dog mest haft tekster, der har handlet om prostitution og homoseksuelle.

Medlemmer 

Bandet har ikke været opløst siden 1994, men har dog haft en løbende udskiftning i besætningen igennem årene:

 Panik Troels (Troels Christensen), basguitar, 1987 – 1989
 Martin Thordrup, basguitar , 1989 – 1994
 Joachim Bøggild, basguitar, 1994
 Tonser Henrik (Henrik Holstrøm), basguitar, 1995 – 2002
 Majbritt (Lars Mayland), basguitar, 2002 – 2003
 Tove Tusindpik (tidligere kendt som Gnist) (Thomas Christensen), basguitar 2003 – 2006
---
 Stefan Kjersgård, guitar, 1987 – 1990
 Morten Meineken, guitar, 1993
 Per Wiegandt, guitar, 1993
---
 Mads Flanding, horn, 1987
---
 Jacob Sundmand, sang, 1989 – 1990
 Jens Mondrup, sang, 1987 – 1989, 1991 – 1993, 1994 – 1995, 1995 – ?
 Erik Gert Olsen, sang, 1994
---
 Robert Schmidt, slagtøj, 1987
 Michael Nielsen, slagtøj, 1988 – 1990
 Anders Schlandbuch, slagtøj, 1990
 Måtten Møbelbanker (Morten Søndergård), slagtøj, 1991 – 1992, 1994 – 1995
 Lev Averboukh, slagtøj, 1994
 Jan Wiegandt, slagtøj, 1995 – 1996
 Lars Gerrild, slagtøj, 1996 – 1998
 Puff Danny (Daniel Preisler Larsen), slagtøj, 1999 – 2000
 Måtten Møbelbanker (Morten Nielsen), slagtøj, 2000 - 2011
 Gucci LALA (Kenneth Gøtsche), slagtøj, 2011 - 2013

Tidslinje

Diskografi 
Demobånd
 Skyd Sven, 1987
 Helt op i bageren, 1991
 Norsk black metal, 1995

Studiealbum
 Hævi mætal og hass, 1996
 Skal vi lege doktor? 1998
 Tysk hudindustri 2000
 Omvendt Blå Kors, 2002
 Return of the glidefedt, 2004
 My Poland Collection, 2006
 De 4 årstider i Nordvest, 2010 
 Hævi mætal og hass/Norsk black metal, (Genudgivelse/demo) 2010
  Lade, 2020

Livealbum
 Polsk punk på P-dagen, 1991
 Live aus Kaiser Bierwurst Halle, 2001
 Jeg bor i det sølvgrå kuppeltelt, 2003 (optaget i 2001)
 Stive i pumpen, 2005 (blev kun solgt til bandets koncerter, i et meget begrænset oplag)
 Man kan godt høre at det er live, 2016
 Stay Lesbian, 2018 (optaget på Copenhell 2016)

Singler
 "Julemandens selvmordsbrev", 1997

Eksterne henvisninger 
 Officielt websted
 Bassistens og tidligere trommeslagers officielle websted

 
Har spillet på Roskilde Festival
Musikgrupper fra 1987